ХАЙНРИХ ХАЙНЕ

В ЕДИН АЛБУМ

Превод от немски: Димитър Стоевски, 1947

chitanka.info

Добрите гинат, лоши побеждават,

не хвалят мирти, а тополи сухи,

вечерникът в които свири глухо,

не тиха жар, а буен пламък славят.

Напусто ще браздиш до смърт Парнаса,

от семето напусто плод ще чакаш!

Знай: отнапред умникът куткудяка,

а след това яйце невзрачно снася.

Рога сложи си яки и бодливи,

пиши усърдно критики хапливи

и всявга блъскай тъпана си здраво.

За внуци не пиши, а за тълпата,

със гръм и трясък карай занаята

и от сганта ще бъдеш обожаван.

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги